Nå sørger vennene over klassekameratene
Det er elevenes skole, Joseph-König-gymnaset, som har postet listen over navnene på sin hjemmeside under teksten: «Nyheten om den grusomme flystyrten har rystet oss alle. 16 jenter og gutter og to av våre kolleger er ikke lenger blant oss. Vi sørger over våre elever» Elevene kommer fra den tyske byen Haltern am See og var rundt 15 år gamle. De hadde vært i Barcelona på utveksling i en uke, og var tirsdag på vei hjem med ulykkesflyet. Sammen med de elevene var to unge lærerinner. Det bekrefter rektor Ulrich Wessels ved skolen på en pressekonferanse onsdag. Han forteller at begge lærerne var livsglade og positive kvinner. – Hun var veldig morsom og blid, forteller to elever om Cercek.Det var egentlig 40 elever fra skolen som ønsket å reise på utveksling til Spania. Da det bare var 16 plasser, bestemte lærerne at det skulle holdes en loddtrekning. De som trakk loddene, fikk dra på tur.Onsdag er det disse elevene som minnes utenfor skolen i den lille byen. På trappen står det et skilt med teksten «I går var vi mange, i dag er vi alene», og ungdommene forteller VG om den intense sorgen de føler. – Det er helt umulig å forstå at alle er borte, sier flere av elevene til VG onsdag. Rektor ved skolen forteller at han flere ganger det siste døgnet har blitt spurt hvor mange elever som går på Joseph-König-gymnaset. – Jeg sa 1283 uten å tenke meg om. Men dessverre måtte jeg legge til at det etter i går er 16 færre. Det er helt grusomt, sier Wessel.De tyske elevene reiste til Spania tirsdag 17. mars. I en hel uke var de innlosjert hos lokale familier og elever ved Giola-skolen i den spanske byen Llinars del Vallés, like ved Barcelona. Hver dag var elevene med på forskjellige aktiviteter fra morgen til kveld, skriver avvise Bild. De hadde undervisning og var på utflukter. Dagen de ankom brukte elevene på å bli kjent med vertsfamiliene sine, mens onsdag reiste de på tur til Girona. Det ble også arrangert teaterbesøk i Barcelona og en bowlingkveld i løpet av uken. På fredag sto en strandtur på timeplanen. Turen gikk til den lille byen Sitges, som ligger 35 km utenfor Barcelona. Lørdag og søndag brukte elevene sammen med vertsfamiliene sine. Noen så fotballkampen Madrid – Barcelona på TV, mens andre brukte fritiden på andre ting.Kvelden før tirsdagens flyulykke var elevene på et lokalt pizzeria sammen med sine nye, spanske venner. Ordfører Marti Pujo i den spanske byen sier til den franske avisen La Provence at familiene som elevene besøkte nå er i sjokk. Det har blitt holdt flere minnegudstjenester i en lokal kirke i byen.Hjemme i Tyskland begynte alvoret å synke inn for flere av elevene rundt lunsjtider tirsdag. En klassekamerat av elevene, Lara Beer, forteller nyhetsbyrået AP at hun sto på togstasjonen i Haltern tirsdag ettermiddag for å ta imot bestevenninnen Paula da hun kom hjem. Men ingen bestevenninne møtte henne på togstasjonen. – Jeg dro bare hjem, og der fortalte foreldrene mine at Paula er død, forteller fjortenåringen.Den ene var nygift, mens den andre hadde planer om å gifte seg senere i år, fortalte rektoren. Navnene på de to var Sonja Cercek og Stefanie Tegethoff. – Dette river et dypt sår i oss alle. Sårene vil sikkert leges en gang, men arrene vil alltid være der, sier Ulrich Wessels. Byen som elevene kommer fra, Haltern am See, ligger i delstaten Nordrhein- Wetsfalen. Onsdag sa leder for denne delstaten Hannelore Kraft at 50 av de 72 tyske ofrene er herfra. Haltern am See er en liten by med rundt 37.000 innbyggere. Onsdag er dette en by i sorg. All undervisning er kansellert, og den lokale kirken holder åpent for dem som trenger et samlested. Utenfor skolen, som tirsdag mistet 16 av sine elever, ligger et hav av blomster og kort. Her møtes venner, familier og kolleger for å tenne lys og minnes de døde. – Hele byen er i sjokk. I denne byen kjenner alle hverandre, sier Daniel Scharlau, som er bokhandler i Haltern til den tyske avisen HalternerZeitung. Bakgrunnsinformasjon: Dette vet vi om styrtenDet var 144 passasjerer, to kapteiner og en besetning på fire om bord på A320-flyet som styrtet over alpene tirsdag. Britiske medier melder at det var tre engelskmenn om bord på flyet. En av dem var Martyn Matthews (50). Familien har onsdag frigitt et bilde av Matthews. På bildet står han sammen med sin kone og parets to barn. – Martyn var en fantastisk familiemann som elsket jobben sin og reiste mye, sa hans 82 år gamle mor i en presseuttalelse. – Jeg klarer ikke si noe mer akkurat nå. Det er for vanskelig, sa hun. Få siste nytt om flystyrten:Følg utviklingen i VG Direkte
Navnene på de 16 tyske elevene og deres to lærere, som alle omkom i Germanwings-flyulykken, er nå offentliggjort.